
รายละเอียดการเปิดรับสมัคร Citizen Backpacker 
ด้วยการส่งเสริมการเรียนรู้และพัฒนาศักยภาพการผลิตสื่อโทรทัศน์ในลักษณะต่างๆ ให้แก่ภาคพลเมือง คือ ภารกิจสำคัญประการหนึ่งของสำนักเครือข่ายสื่อสาธารณะ ไทยพีบีเอส โดยที่ผ่านมาได้พัฒนาเครื่องมือทำงานด้านการสื่อสารร่วมกับภาคพลเมืองในหลายลักษณะ เช่น ข่าวพลเมือง  สารคดี และรายการ  
ในขณะที่บริบทด้านเทคโนโลยีและรูปแบบการสื่อสารในสถานการณ์ปัจจุบันที่เปลี่ยนแปลงไป   การเกิดขึ้นของ BACKPACK JOURNALIST เพื่อสื่อสารเรื่องราวและมุมมองข่าวแบบใหม่ ที่ผสมผสานแนวคิดและทักษะการสื่อสารที่สามารถจะใช้เครื่องมือที่มีประสิทธิภาพได้สอดคล้องกับบริบทสถานการณ์อย่างคล่องตัวในการลงพื้นที่และผลิตงานอย่างมีคุณภาพ นับเป็นเป็นทิศทางของการพัฒนาศักยภาพผู้ผลิตสื่อที่สำนักเครือข่ายสื่อสาธารณะให้ความสำคัญ 
ทั้งนี้ รายการ Backpack Journalist เป็นรายการข่าวแนวใหม่ที่นำเสนอข่าวเพื่อการเปลี่ยนแปลงทางสังคม คิดและตั้งคำถามใหม่เพื่อให้รู้ทุกแง่มุมที่แตกต่างและน่าค้นหา ด้วยการใช้ทักษะการทำข่าวแบบครบวงจรด้วยตนเอง ตั้งแต่การคิดประเด็น ถ่ายภาพ ตัดต่อ ลงพื้นที่แสวงหาคำตอบและข้อเท็จจริงที่เกิดขึ้นอย่างรอบด้าน โดยรายการฯ เน้นการนำเสนอข่าวและสารคดีเชิงข่าว 3 - 4 ชิ้น  และเปิดพื้นที่เสนอประเด็นจากมุมมองและการผลิตอิสระของภาคพลเมือง ซึ่งออกอากาศทุกวันพฤหัสบดี เวลา 13.00 - 13.30 น.
 สำนักเครือข่ายสื่อสาธารณะจึงประสงค์เปิดรับสมัครผู้สนใจเพื่อส่งผลงานใน“ประเด็นทางสังคม” 1 ชิ้น ความยาว 5 - 7 นาที ภายใต้แนวคิด BACKPACK JOURNALIST ด้วยการทำข่าวแบบครบวงจรด้วยตนเอง ตั้งแต่การคิดประเด็น ถ่ายภาพ ลงเสียง ตัดต่อ ลงพื้นที่แสวงหาคำตอบและข้อเท็จจริงที่เกิดขึ้น คิดและตั้งคำถามใหม่เพื่อให้ได้รู้ทุกแง่มุมที่แตกต่างและน่าค้นหา 




กำหนดรับสมัครและส่งผลงานภายในวันที่ 25 มี.ค.- 20 เม.ย. 59
โดยผลงานของผู้ที่ได้รับการคัดเลือกจะได้รับสิทธิ์ในการอบรมเชิงปฏิบัติการ BACKPACK JOURNALIST เพื่อส่งเสริมการพัฒนาศักยภาพคนทำสื่อ และร่วมเป็นนักเดินทางอิสระภาคพลเมือง (Citizen Backpacker) ในรายการ BACKPACK JOURNALIST  ของสำนักเครือข่ายสื่อสาธารณะไทยพีบีเอสต่อไป   

1.  คุณสมบัติผู้สมัคร 
1.1  ผ่านการคัดเลือกผลงานใน “ประเด็นทางสังคม” ภายใต้แนวคิด BACKPACK JOURNALIST ด้วยการทำข่าวแบบครบวงจรด้วยตนเอง ตั้งแต่การคิดประเด็น ถ่ายภาพ ตัดต่อ ลงพื้นที่แสวงหาคำตอบและข้อเท็จจริงที่เกิดขึ้น คิดและตั้งคำถามใหม่เพื่อให้ได้รู้ทุกแง่มุมที่แตกต่างและน่าค้นหา 
1.2  สามารถเข้าร่วมอบรมทักษะร่วมกับฝ่ายพัฒนาเครือข่ายสื่อพลเมือง สำนักเครือข่ายสาธารณะ หรือเป็นผู้ผลิตสื่อที่สนใจพัฒนาศักยภาพด้านการผลิตรายการในประเด็นทางสังคม
1.3  มีทักษะด้านการเขียนบท ถ่ายภาพ และตัดต่อเพื่อผลิตรายการ โดยมีตัวอย่างผลงานที่เคยผลิตมาแสดง
1.4  มีอุปกรณ์ในการผลิต เช่น กล้องระบบ HD และอุปกรณ์บันทึกเสียง ระดับออกอากาศคอมพิวเตอร์พร้อมโปรแกรมตัดต่อที่ใช้สามารถรองรับการจัดการด้านภาพ effect CG  รวมถึงการ mix เสียง
1.5  มีเจตจำนงที่จะเรียนรู้ประเด็นสังคมและเปิดใจพัฒนาศักยภาพร่วมกับผู้อื่นโดยจะต้องเข้าร่วมในกระบวนการอย่างครบขั้นตอน
1.6  มีรายละเอียดข้อมูลประเด็นที่จะนำมาร่วมพัฒนาเสนอเป็นชิ้นงานภายหลังการฝึกอบรมโดยเขียนรายละเอียดเนื้อหามานำเสนอ                                                                                               
1.7  หลังการฝึกอบรมเชิงปฏิบัติการสามารถลงพื้นที่เพื่อผลิตงานและดำเนินการตามกำหนดเวลาที่วางไว้ร่วมกันครบทุกขั้นตอน เพื่อให้ชิ้นงานเสร็จสิ้นสามารถเผยแพร่สู่สื่อสาธารณะจริง

2.  ผู้สมัครจะถูกตัดสิทธิ์ในกรณีต่อไปนี้
1)  ผลงานมีลิขสิทธิ์
2)  ผลงานเคยมีการเผยแพร่ที่ใดที่หนึ่งมาก่อนไม่ว่าในรูปแบบใดก็ตาม

3.  ขั้นตอนการสมัครและส่งผลงาน 
3.1  กรอกใบสมัครครบถ้วน
3.2  ผู้สนใจร่วมโครงการฯ แสดงถึงความพร้อมด้านข้อมูลและอุปกรณ์ในการร่วมฝึกอบรม   
3.3 ส่งใบสมัครพร้อมส่งผลงานงานใน “ประเด็นทางสังคม” 1 ชิ้น ความยาว 5-7 นาที ภายใต้แนวคิด BACKPACK JOURNALIST ด้วยการทำข่าวแบบครบวงจรด้วยตนเอง ตั้งแต่การคิดประเด็น ถ่ายภาพ ตัดต่อ ลงพื้นที่แสวงหาคำตอบและข้อเท็จจริงที่เกิดขึ้น คิดและตั้งคำถามใหม่เพื่อให้ได้รู้ทุกแง่มุมที่แตกต่างและน่าค้นหา ทั้งนี้ ผลงานที่จัดส่งต้องไม่มีลิขสิทธิ์หรือเคยเผยแพร่ที่ใดที่หนึ่งมาก่อนไม่ว่าในรูปแบบใดก็ตาม

กำหนดรับสมัครและส่งผลงานภายใน วันที่ 25 มี.ค.- 20 เม.ย. 2559 ได้ตามช่องทางต่อไปนี้
· สมัครด้วยตนเอง
· ส่งทางไปรษณีย์ ผู้รับ Backpack Journalist   สำนักเครือข่ายสื่อสาธารณะ  Thai PBS  เลขที่ 145 ถ.วิภาวดีรังสิต แขวงตลาดบางเขน เขตหลักสี่ กรุงเทพฯ 10210

3.4  ประกาศผลผู้ได้รับการคัดเลือกเข้าร่วมโครงการ ภายในวันที่ 22 เม.ย. 2559 
3.5  ผู้ได้รับการคัดเลือกยืนยันสิทธิภายในวันที่ 24 เม.ย.2559 
3.6  ผู้ที่ได้รับคัดเลือกจะได้เข้ารับการฝึกอบรมเชิงปฏิบัติการ BACKPACK JOURNALIST 
ระหว่าง วันที่   28-29 เม.ย.2559
3.7 การพิจารณาคัดเลือกผู้เข้าร่วมโครงการฯ ของสำนักเครือข่ายสื่อสาธารณะ ถือเป็นที่สิ้นสุด

4.  กำหนดการฝึกอบรมและพัฒนางาน 
4.1  การฝึกอบรมเชิงปฏิบัติการ BACKPACK JOURNALIST โดย อาจารย์ ดร.เสกสรรค์  ประเสริฐกุล,  คุณเทพชัย หย่อง,คุณคงเดช จาตุรันต์รัศมี และคุณนวพล ธำรงรัตนฤทธิ์ ระยะเวลา 2 วัน ระหว่างวันที่  28-29 เมษายน 2559 ณ กรุงเทพมหานคร 
4.2  การลงพื้นที่ผลิตชิ้นงานสารคดีเชิงข่าวในประเด็นที่สนใจ และพัฒนาร่วมกัน  ระยะเวลาตั้งแต่หลังการฝึกอบรมถึงวันที่ 19 พฤษภาคม 2559
4.3  ส่งชิ้นงาน ภายในวันที่ 23 พฤษภาคม 2559 และปรับแก้ไขไม่เกิน 31 พฤษภาคม 2559
4.4  ผู้ร่วมโครงการที่ผ่านมาตรฐานการผลิตงาน จะสามารถร่วมเสนอประเด็นและผลิตงานร่วมกับสำนักเครือข่ายสื่อสาธารณะในอนาคตอย่างต่อเนื่อง

5.  ความร่วมมือ ระหว่างสำนักฯ กับผู้ร่วมโครงการ
5.1 สำนักเครือข่ายสื่อสาธารณะ จัดหาวิทยากรและออกแบบกระบวนการฝึกอบรมและวางแผนเพื่อการผลิตงานจริงตามเวลาที่กำหนด 
5.2 สำนักเครือข่ายสื่อสาธารณะ ดูแลด้านที่พัก อาหารและค่าใช้จ่ายในการฝึกปฏิบัติ ระยะเวลา 2 วัน 1คืน ตามหมวดที่กำหนดเป็นข้อบังคับของ  ส.ส.ท.  
5.3 ผู้ร่วมโครงการฯ ดูแลตนเองในการเดินทางมาฝึกอบรมฯ
5.4 หลังการฝึกอบรมเชิงปฏิบัติการและพัฒนาประเด็นร่วมกัน  ผู้ร่วมอบรมจะได้รับการสนับสนุนค่าใช้จ่ายในการลงพื้นที่เพื่อพัฒนาประเด็น ตามหมวดที่กำหนดเป็นข้อบังคับของ  ส.ส.ท. 
5.5 เนื้อหารายการที่เสร็จสมบูรณ์แล้วตามขั้นตอนของการอบรมเชิงปฏิบัติการและผ่านการพิจารณาถึงความเหมาะสมจะได้รับการเผยแพร่ทางช่องทางของ Thai PBS
5.6 ผู้ร่วมโครงการที่ผ่านการฝึกอบรม และมีผลงานได้ตามมาตรฐานของ ส.ส.ท. สามารถร่วมเป็นผู้ผลิตภาคพลเมืองของสำนักเครือข่ายสื่อสาธารณะ



แผนการดำเนินงาน 
	วันที่
	แผนการทำงาน

	25 มีนาคม - 20 เมษายน 2559 
	ประกาศรับสมัครและส่งผลงาน 

	22 เมษายน 2559
	ประกาศผลผู้ได้รับการคัดเลือก 

	24 เมษายน 2559 
	ยืนยันสิทธิ์เข้าร่วมโครงการ 

	28 - 29 เม.ย. 2559
	อบรม Backpack journalist

	30 เมษายน - 19 พฤษภาคม2559
	ผู้ฝึกอบรมลงพื้นที่ผลิตสกู๊ปในพื้นที่พร้อมตัดต่อ 

	23 พฤษภาคม2559
	ส่งชิ้นงาน 

	31 พฤษภาคม 2559
	สิ้นสุดการปรับแก้ไขชิ้นงาน

